چودہواں دلائی لاما

چودھویں دلائی لاما تنزن گیاتسو یا تنزن گستاؤ (6 جولائی 1935ء۔ تا حال) موجودہ تبت کے سربراہ اور بدھ مت کے پیروکاروں کے موجودہ روحانی پیشوا ہیں۔

 ابتدائی زندگی 
چودھویں دلائی لامہ کی پیدائش 6 جولائی 1935ء کو شمال مشرقی تبت کے ایک چھوٹے سے گاؤں تکستر امدو میں ایک کسان گھرانے میں ہوئی تھی۔ ان کا خاندانی نام لهامو تھونڈپ رکھا گیا، بدھ مت کے مطابق وہ 13ویں دلائی لامہ کا دوسرا جنم ہے۔ جب کوئی لاما فوت ہونے لگتا ہے تو وہ اپنی وفات سے قبل یہ ظاہر کر دیتا ہے کہ وہ اپنے آئندہ جنم میں کس گھرانے میں پیدا ہو گا۔ ان ہدایات کے پیشِ نظر اہلِ تبت بیان کردہ خاندان کے نوزائدہ فرد کو دلائی لاما کی مسند اقتدار پر بٹھاتے ہیں۔ چنانچہ 1937ء میں دو سال کی عمر میں اس بچے لهامو تھونڈپ کی شناخت 13 ویں دلائی لامہ تھبٹین گياتسو کے اوتار کے طور پر کی گئی۔ 22 فروری 1940ء میں ننھے لھامو تھونڈپ کو لاہسہ لایا گیا جہاں اس کو دلائی لامہ کے مسند پر بٹھایا گیا۔

 دلائی لامہ 
دلائی لامہ ایک منگولی عہدہ ہے جس کا مطلب ہوتا ہے علم کا سمندر اور دلائی لامہ کو رحمت و شفقت کے بدھا اولوكیتیشور کی خصوصیات رکھنے والے بدھا کے طور مانا جاتا ہے۔ بودھی ستوا ایسے صاحبِ علم لوگ ہوتے ہیں جنھوں نے اپنے نروان کو ٹال دیا ہو اور انسانیت کی حفاظت کے لیے دوبارہ جنم لینے کا فیصلہ کیا ہو۔ ان کو احتراماً پرم پاون (پاکیزگی والا) بھی کہا جاتا ہے۔

 تعلیم و تربیت 
6سال کی عمر میں ان کی روحانی تعلیم و تربیت کا آغاز ہوا اور 1959ء کو 23 برس کی عمر میں انھوں نے اس تعلیم کا اعلیٰ تعلیمی امتحان پاس کیا۔ انھوں نے بدھ مت ازم میں ڈاکٹریٹ کی ڈگری بھی حاصل کی۔

 سیاسی زندگی 
سال 1949ء میں تبت پر چین کے حملے کے بعد 1950ء میں چودہویں دلائی لامہ نے چین سے مکمل سیاسی خود مختاری کا مطالبہ کر دیا، 1954ء میں وہ ماؤزے تنگ، ڈینگ جیوپنگ اور دیگر چینی قیادت سے بات چیت کرنے بیجنگ گئے، لیکن سال 1959ء میں لہاسا میں چینی فوج کی طرف سے تبتی قومی تحریک کو بے رحمی سے کچلے جانے کے بعد وہ جلاوطنی میں جانے پر مجبور ہو گئے۔ بعد ازاں انھوں نے شمالی ہندوستان کے شہر دھرم شالہ میں سیاسی پناہ حاصل کر لی جو اب مرکزی تبتی انتظامیہ کا ہیڈکوارٹر ہے۔
یہاں رہ کر انھوں نے چین سے سیاسی حقوق کی جد و جہد کا آغاز کر دیا اور اقوام متحدہ سے تبت مسئلے کو حل کرنے کی اپیل کی۔ اقوام متحدہ کی جنرل اسمبلی کی طرف سے اس سلسلے میں 1959ء، 1961ء اور 1965ء میں تین قراردادیں منظور کی جا چکی ہیں۔
تبت کے انتظامی امور کے لیے انھوں نے ایک جمہوری ڈھانچہ تشکیل دیا اور تبت کے دستور میں اصلاحات کیں. تبت کی مکمل آزادی کے لیے انھوں نے دنیا بھر کا دورہ کیا اور عالمی حمایت حاصل کرنے کی بھر پور کوشش کرتے رہے ہیں۔

 اعزازات 
وہ اس عہدے پر اب تک سب سے لمبا عرصہ براجمان رہنے والے پیشوا ہیں۔ وہ دنیا بھر میں تبتیوں کی وکالت اور جدید سائنس سے محبت کی وجہ سے جانے جاتے ہیں۔ وہ تبت کی آزادی نہیں چاہتے بلکہ چین میں موجود تبتی علاقوں کو مزید خود مختاری چاہتے ہیں۔ وہ ان امور کے ساتھ ساتھ سائنس کے مختلف موضوعات پر بھی گفتگو کرتے ہیں۔ 14 ویں دلائی لامہ نے احسان کے لیے بے شمار خدمات انجام دی ہیں اور انھیں 100کے قریب بین الاقوامی ایوارڈ مل چکے ہیں، انھوں نے 1989ء میں نوبل امن انعام حاصل کیا۔ وہ 72 کتابوں کے منصف ہیں۔ ان دنوں وہ آسٹریلیا میں مقیم ہیں اور جلا وطنی کی زندگی گزار رہے ہیں۔

 مزید دیکھیے 
 دلائی لاما

 حوالہ جات 

زمرہ:اکیسویں صدی کی تبتی شخصیات
زمرہ:اکیسویں صدی کے بھکشو
زمرہ:اکیسویں صدی کے فلسفی
زمرہ:اکیسویں صدی کے لام
زمرہ:انسانیت پسند
زمرہ:بدھ امن پسند شخصیات
زمرہ:بدھ فلاسفہ
زمرہ:بقید حیات شخصیات
زمرہ:بیسویں صدی کی تبتی شخصیات
زمرہ:بیسویں صدی کے فلسفی
زمرہ:بیسویں صدی کے لام
زمرہ:تبت کے بھکشو
زمرہ:ٹائم 100
زمرہ:دلائی لاما
زمرہ:دوسری جنگ عظیم کے سیاسی رہنما
زمرہ:ریمن میگسیس اعزاز یافتہ گان
زمرہ:عوامی جمہوریہ چین کے نوبل انعام یافتہ
زمرہ:کانگڑا، ہماچل پردیش کی شخصیات
زمرہ:ماحولیاتی نسائیت پسند
زمرہ:نسائیت پسند بدھ
زمرہ:نسائیت پسند مارکسی
زمرہ:نسائیت پسند مرد
زمرہ:نوبل امن انعام یافتہ شخصیات
زمرہ:ویکی ڈیٹا سے مختلف مختصر وضاحت
زمرہ:ہائیدونگ کی شخصیات
زمرہ:1935ء کی پیدائشیں
زمرہ:ہماچل پردیش کی شخصیات
زمرہ:جانوروں کے حقوق کے فعالیت پسند
زمرہ:گاندھی
زمرہ:دھرم شالہ
زمرہ:گاندھیائی شخصیات
زمرہ:بتی مصنفین
زمرہ:جلاوطن
زمرہ:بیسویں صدی کے بھکشو
زمرہ:قومی عوامی کانگریس کے ارکان
زمرہ:تبتی قوم
زمرہ:تاریخ عوامی جمہوریہ چین
زمرہ:عدم تشدد
زمرہ:تبت
زمرہ:چینی شخصیات
زمرہ:بدھ مذہبی رہنما
زمرہ:فلاسفہ
زمرہ:بھکشو
زمرہ:شہری حقوق کے فعلیت پسند